|  |  |
| --- | --- |
|  | **Изисквания** |
|  | Участникът за предоставяне на услугата да бъде действащ на телекомуникационния пазар обществен телекомуникационен оператор. |
|  | Участникът да приложи в офертата си **Общи условия за взаимоотношения между Оператора и крайните потребители.** |
|  | Участникът да декларира, че ще осигури безплатно възможност за запазване на номерата на SIM картите, ползвани от Възложителя. |
|  | Участникът да представи Декларация за поемане задължение да не се разкриват и разпространяват съобщенията и свързаните с тях трафични данни, данни за местоположението, както и данните, необходими за идентифициране на потребителя, които са станали известни при предоставяне на електронните съобщителни мрежи и/или услуги, както и за уведомяване при опасност от нарушаване сигурността на електронните съобщителни мрежи - за опасността, за необходимите средства за отстраняването и, както и за разходите, които са свързани с това. |
|  | Участниците да притежават следните сертификати за суптветствието на услугите със съответните стандарти:  Сертификат, за внедрена от участника система за управление на качеството ISO 9001:2008 или еквивалент;  Сертификат, за внедрена от участника система за управление на електронните услуги ISO 20000-1 :2011 или еквивалент;  Сертификат, за внедрена от участника система за информационна сигурност ISO 27001-2005 или еквивалент.  ***Мотиви за поставяне на изискванията:*** *Притежанието на сертификат по стандарт ISO 9001:2008 гарантира съответствието на предоставяните услуги със съответните спецификации и/или стандарти, както и въведени от участника мерки за осигуряване на качеството. Стандартът ISO 9001:2008 определя изискванията за системи за управление на качеството, когато дадено предприятие трябва да докаже своята способност постоянно да доставя продукти, които удовлетворяват изискванията на клиентите и на приложимите нормативни актове и има за цел да повишава удовлетвореността на клиентите чрез ефикасно прилагане на системата, включително процесите за непрекъснатото й подобряване.*  *Притежанието на сертификат по стандарт ISO 27001:2005 гарантира съответствието на ползваните от Изпълнителят информационни системи с изискванията за информационна сигурност, както и гарантира, че в своята дейност той спазва добрите практики по отношение сигурността на информацията, с която борави. Притежанието на сертификата е признак, че Изпълнителят отговаря на нормативни и други регулативни изисквания и гарантира, че информационният риск се управлява ефективно. Сертификацията на Система за управление на сигурност на информацията, съгласно ISO 27001 доказва, че Изпълнителя гарантира в максимална степен сигурността, както на собствената си информация, така и на тази на Възложителя.*  *Наличието на система за управление на информационни услуги в ИТ, сертифицирана по стандарт ISO 20000-1:2011 гарантира съответствието на ползваните програмни продукти с изискванията за управление на IT услугите и се отнася за тези, които отговарят за внедряването и поддържането на Системата за управление на IT услугите при Изпълнителя. Съгласно изискванията на ISO 20000-1:2011 предприятието Изпълнител гарантира, че всички дейности се извършват и предоставят и че постигат желаните резултати. Сертификацията по стандарта ISO 20000-1:2011 предполага, че Изпълнителя предоставя висококачествени услуги. ISO 20000-1:2011 намалява оперативния риск, удовлетворява договорните изисквания и демонстрира качество на предоставяните услуги на оптимизирана цена.*  ***Нормативното изискване*** *произтича от* ***Закона за електронните съобщения*** *Раздел II Стандарти в областта на електронните съобщителни мрежи и/или услуги чл.280 (3) и чл. 15 (3) от „Общи изисквания при осъществяване на обществени електронни съобщения” .*  ***Забележка:*** *Сертификатите трябва да са издадени от независими лица, които са акредитирани по съответната серия европейски стандарти от Изпълнителна агенция "Българска служба за акредитация" или от друг национален/международен орган за акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието.*  *Възложителят ще приеме еквивалентни сертификати, издадени от органи, установени в други държави членки, както и други доказателства за еквивалентни мерки за осигуряване на качеството, осигуряване на сигурността и управление на информационни услуги.* |
|  | В случай, че се налага Участникът да осъществи плавен преход при прехвърляне на предоставянето на комуникационните услуги от съществуващия доставчик към нова комуникационна среда, трябва да декларира, че ще осигури непрекъснатост на услугата с изискваното качество.  Участникът извършва прехода от предходния оператор към неговата мрежа в рамките на 7 работни дни след подписване на договор и включва „прозорец на преносимост”\* не по-голям от 7 часа. След прехвърлянето на всички услуги към новия оператор и на основание подписаните протоколи се съставя и подписва обобщен протокол, с който се фиксира моментът на преминаване на отговорността по предоставянето на услугите към новия доставчик.  \* *„Прозорецът на преносимост” е времето, през което номерът се деактивира от старата мрежа, активира се в новата мрежа и се актуализират базите данни на всички оператори. „* |

Офертата се депозира в “Център за информационно и административно обслужване”, гише „Търговия и транспорт. Обществени поръчки“, в сградата на Община Русе на адрес: град Русе, пл.Свобода № 6. Съдържанието на офертата се представя в запечатан непрозрачен плик, върху, който се посочва: наименованието на участника, адрес за кореспонденция, телефон, факс, е-mail и описание на поръчката по раздел ІІ от настоящата публична покана.

Офертата и всички документи, които са част от нея, следва да бъдат представени в оригинал или да са заверени, когато са ксерокопия, с гриф „вярно с оригинала”, печат и подпис на участника.

**Офертата трябва да е със следното минимално съдържание:**

1. Списък на приложените документи - изготвя се от участника;

2. Представяне на участника;

3. Декларация, указваща брой въведени в експлоатация 2G (GSM) базови станции (Сайтове) към 31.12.2013г., или удостоверение, издадено от Комисия за регулиране на съобщенията.

Данните следва да съвпадат с тези от Въпросника за отчет на дейността през 2013г, на предприятията, предоставящи обществени телефонни услуги чрез наземни мрежи с ползване на радиочестотен спектър (GSM, UMTS LTE) и т. н., представен на Комисия за регулиране на съобщенията. При представянето на декларация, Възложителят запазва правото си при необходимост да изиска допълнителни доказателства.

4. Общи условия за взаимоотношения между оператора и крайните потребители;

5. Заверени копия на следните разрешителни, издадени от Комисия за регулиране на съобщенията:

- Разрешение за ползване на индивидуално определен ограничен ресурс – радиочестотен спектър;

- Разрешение за ползване на индивидуално определен ограничен ресурс – номера.

6. Декларация за запазване на съществуващите телефонни номера ползвани от възложителя;

7. Декларация за поверителност на данните;

8. Декларация за осигуряване на непрекъснатост на услугите;

9. Заверени копия на следните сертификати:

- Сертификат, за внедрена от участника система за управление на качеството ISO 9001:2008 или еквивалент;

- Сертификат, за внедрена от участника система за управление на електронните услуги ISO 20000-1 :2011 или еквивалент;

- Сертификат, за внедрена от участника система за информационна сигурност ISO 27001-2005 или еквивалент.

10. Предложение за изпълнение на поръчката;

11. Ценова оферта.

Образците на документи по т. 2, 6, 7, 8, 10 и 11, необходими за подготовката на оферта за участие са на разположение на участниците на адреса на Профила на купувача.